Kirjokiven rautatieasema

Kirjokiven rautatieasema () on lakkautettu rautatieliikennepaikka Savon radalla Kouvolan Valkealassa, Kirjokiven kartanon läheisyydessä. Asema avattiin liikenteelle 24. lokakuuta 1889. Asemarakennuksen on ilmeisesti suunnitellut Bruno Granholm ja sen ulkoasu on muuttunut huomattavasti alkuperäisestä. Rakennusta laajennettiin 1916. Miehitys asemalla lopetettiin 25. toukokuuta 1968 ja tavaraliikenne lakkautettiin 1976. Tavaraliikennettä jatkettiin kuitenkin vielä 1980-luvulla ja ratapihaa käytettiin tavaravaunujen säilytykseen vuoteen 2000 saakka, jonka jälkeen sivuraiteet poistettiin käytöstä. Henkilöliikenne lakkautettiin 2. kesäkuuta 2002 ja liikennepaikka lakkautettiin 1. kesäkuuta 2003. Asemarakennus myytiin Kirjokiven kartanolle ja se siirrettiin pois vuonna 2005. Muut asema-alueen rakennukset siirtyivät 2007 Senaatti-kiinteistöille ja sitä kautta myyntiin.

Kirjokivessä on tapahtunut kaksi junaonnettomuutta vuosina 1902 ja 1962.

Lähteet 

Kouvolan rautatieliikennepaikat
Kymenlaakson lakkautetut rautatieliikennepaikat
Valkeala
Suomen 1880-luvulla rakennetut rautatieliikennepaikat